ערן דוידי

ערן דוידי הוא מנהל ועורך דין ישראלי. החל מ-27 ביוני 2021 ועד ינואר 2023 שימש כמנכ"ל משרד המשפטים.

 ביוגרפיה 
נולד לריקי ופאר דוידי בשכונת יד אליהו בתל אביב. סבו מצד אביו, שאול, היה לוחם במחתרת האצ"ל.

דוידי שירת כקצין בדרגת סרן בצה"ל, ושימש סגן מפקד סיירת צנחנים.ציוץ של תמר אלמוג ברשת החברתית טוויטר, 27 ביוני 2021. בין השאר, לקח חלק כסגן מפקד הסיירת במבצע "חומת מגן" בגזרת שכם.

דוידי הוא בעל תארים ראשונים במשפטים ובממשל מהמרכז הבינתחומי הרצליה, שניהם בהצטיינות יתרה ובעל תואר שני במשפטים מאוניברסיטת קולומביה שבניו יורק. במהלך לימודיו בהיותו סטודנט שנה ב' פרסם מאמר בנושא חובות ציבוריות של עסקים פרטיים בספר שיצא לכבודו של פרופ' דניאל פרידמן. לאחר מכן היה חבר מערכת כתב העת משפט ועסקים, ולאחריהם עורך ראשי, לצד פרופ' עלי בוקשפן, של כרך יד לכבודו של פרופ' אמנון רובינשטיין.פוסט של כתב העת משפט ועסקים ברשת החברתית פייסבוק, 28 ביוני 2021; מערכות משפט ועסקים לדורותיה, באתר משפט ועסקים; דבר העורכים, משפט ואדם – משפט ועסקים יד, תשע"ב, עמ' 21–24. בין התארים התמחה בבית המשפט העליון אצל השופט חנן מלצר, ולאחר מכן שימש עוזר משפטי לנשיא בית המשפט העליון לשעבר פרופ' אהרן ברק. כמו כן עבד כעורך דין במגזר הפרטי.

לאחר לימודי התואר השני שב דוידי ארצה ושימש יועץ מקצועי בכיר לשר החינוך.בוגרי בית ספר הארי רדזינר למשפטים, באתר המרכז הבינתחומי הרצליה. לאחר מכן, עד נובמבר 2014,הצוות לבחינת דרכים לחיזוק שלטון החוק וטוהר-המידות בשלטון המקומי: דין וחשבון, ירושלים 2016, עמ' 7. שימש ראש המטה של שר הפנים גדעון סער. בשנת 2016 מונה להיות סמנכ"ל חדשנות במועצה להשכלה גבוהה והוביל את מיזם "הקמפוס החדש". בין השנים 2018–2021 שימש מנכ"ל מרכז מיטיב לפסיכולוגיה חיובית ומדע האושר באוניברסיטת רייכמן.מר ערן דוידי, באתר מיטיב. בנוסף שימש חבר המועצה לביקורת סרטים.המועצה לביקורת סרטים, באתר משרד התרבות והספורט.

דוידי היה שותף בהקמת מפלגת תקווה חדשה, והשתתף בין השאר בכתיבת תקנון המפלגהציוץ של איילת כהנא ברשת החברתית טוויטר, 27 ביוני 2021. וניהל את המשא ומתן מטעמה להקמת ממשלת ישראל השלושים ושש.ציוץ של דפנה ליאל ברשת החברתית טוויטר, 27 במאי 2021.

 כמנכ"ל משרד המשפטים 
ב-15 ביוני 2021, עם מינויו לשר המשפטים, מינה גדעון סער את דוידי למנכ"ל משרד המשפטים.

תקופת כהונתו של דוידי התאפיינה בשינויים רבים ובפרט במינויים בכירים של מנהלים במשרד המשפטים. בשל העובדה כי לא היה מנהל-כללי קבוע למשרד המשפטים בעשרים החודשים טרם כניסתו לתפקיד, בשל המחלוקות על איוש תפקיד זה בממשלה ה-35, מנהלים רבים סיימו את תקופת כהונתם במשרד המשפטים מבלי שמונה תחתיהם מחליף קבוע. במהלך כהונתו, מינה דוידי למעלה מעשרים מינויים בכירים במשרד המשפטים, בין השאר: מנהלת הסיוע המשפטי, הסניגורית הציבורית הארצית, מנהלת רשות התאגידים, האפוטרופוס הכללי, כונס הנכסים הרשמי, מנהלת הרשות לאיסור הלבנת הון ומימון טרור, ראש הרשות להגנת הפרטיות, מנהל הרשות לאכיפה ולגביה, נציב שוויון לאנשים עם מוגבלות, מנהל הרשות לרישום והסדר זכויות במקרקעין (הטאבו), מנהל בתי הדין השרעיים ועוד.

בין תפקידיו הנוספים שמילא במסגרת כהונתו כמנכ"ל משרד המשפטים:
 יו"ר מועצת רואי חשבון בישראל
 יו"ר הוועדה לאישור העסקת יועצים משפטיים חיצוניים בשירות המדינה
 יו"ר ועדת הרישיונות לנוטריונים
 יו"ר הוועדה לעניין הגנה משפטית והשתתפות בהוצאות משפטיות לנושאי משרה ולעובדי מדינה
 יו"ר הוועדה לעניין הגנה משפטית והשתתפות בהוצאות משפטיות במדינות זרות
 יו"ר הוועדות לבחירת מועמדים לכהונת דיינים של בתי הדין לביקורת משמורת ובתי הדין לעררים לפי חוק הכניסה לישראל
 יו"ר ועדת המנכ"לים הקבועה לתיאום המאבק בסחר בבני-אדם
 יו"ר הוועדה לאישור כשירותו של מבקר פנימי לפי חוק הביקורת הפנימית
 חבר מועצת מקרקעי ישראל והמועצה הארצית לתכנון ובניה
 חבר הוועדה לאישור סניגורים צבאיים לפי חוק השיפוט הצבאי
 יו"ר הוועדה לעניין ההסכם בין ממשלת ישראל לבין המרכז הבהאי העולמי
 חבר הוועדה העליונה למשק לשעת חירום
 חבר ועדת שירות המדינה
 חבר המועצה הארצית של לשכת עורכי הדין
 חבר הוועדה לגיבוש הצעת חוק יסוד: החקיקה
 יו"ר ועדת המנכ"לים למאבק בביריונות ברשת

בעם כינונה של ממשלת ישראל ה-37 ומינויו של יריב לוין לשר המשפטים, סיים דוידי את תפקידו.

 חיים אישיים 
נשוי למיטל זמיר-דוידי, מייסדת ומובילת מיזם דורותיים לקידום חינוך באמצעות קשר בין-דורי. מתגורר בשוהם ומקיים אורח חיים דתי.

 קישורים חיצוניים 

 הערות שוליים 

קטגוריה:פעילי מפלגת תקווה חדשה
קטגוריה:מנכ"לי משרד המשפטים
קטגוריה:חיילי חטיבת הצנחנים
קטגוריה:בן שמן (מושב): אישים
קטגוריה:בוגרי המרכז הבינתחומי הרצליה: משפטים
קטגוריה:בוגרי בית הספר למשפטים באוניברסיטת קולומביה
קטגוריה:ישראלים שנולדו במאה ה-20